Diari Oficial de la Generalitat Valenciana


Sumari del DOGV 2057, del 30-06-1993 (1993/828500)

ORDRE d'1 de juny de 1993, de la Conselleria d'Agricultura i Pesca, per la qual regula la concessió d'ajudes per a cursos de formació dirigits al personal del sector agroalimentari.
-------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/06/01/(1)/dof/vci/html**

### Dades del document

Número de DOGV
:   2057

Data del DOGV
:   30-06-1993

Secció del DOGV
:   DISPOSICIONS GENERALS

Número del document
:   1993/828500


Data del document
:   01-06-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre d'1 de juny de 1993, de la Conselleria d'Agricultura i Pesca, per la qual regula la concessió d'ajudes per a cursos de formació dirigits al personal del sector agroalimentari.  
L'evolució del Sistema agroalimentari aconsella la professionalització dels operadors sectorials. Un dels elements bàsics n'és l?especialització, en la qual es conjuguen aspectes pràctics de l?exercici de l'activitat i teòrics propis de cursos de formació.  
En aquest context les universitats presten sovint un suport inestimable al desenvolupament del sector agroalimentari en molts aspectes i en destaquen en la formació. Freqüentment aquestes col·laboracions necessiten ajudes que garantisquen l?eficàcia de les actuacions.  
Per això, fent ús de les facultats que tinc atribuïdes,  
ORDENE  
Article primer  
La Conselleria d'Agricultura i Pesca, d'acord amb el que estableix aquesta ordre, concedirà ajudes econòmiques a les universitats de la Comunitat Valenciana, i també als centres d'ensenyament superiors integrats o adscrits en aquestes, per a l?organització i la celebració de cursos de perfeccionament específicament dirigits al personal del sector agroalimentari, amb la finalitat d'adequar la preparació a les necessitats requerides pels objectius del Programa Econòmic Valencià II, ampliat per a 1992/93, i si fa el cas, per les línies d'actuació de la Comunitat Europea.  
Article segon  
Les ajudes es concediran i s'aplicaran per a cursos de formació, reciclatge i especialització del personal del sector agroalimentari, i que tinguen entre els seus objectius els següents:  
1. La formació i el perfeccionament d'aquest personal en aspectes científics, tècnics, econòmics i comercials relacionats amb l'activitat pròpia dels sector agroalimentari.  
2. La millor preparació amb vista a optimitzar l'aprofitament tècnico-econòmic dels recursos agraris en totes les variants.  
3. La potenciació de la qualificació professional del sector en els nivells reglats o ocupacional.  
Article tercer  
Les sol·licituds de les ajudes, que podran presentar-se fins al 30 de juny, s'acompanyaran dels documents següents:  
1. Documentació acreditativa de la personalitat del sol·licitant i de la seua condició d'universitat o centre docent d'ensenyament superior integrat o adscrit en alguna d'aquestes.  
2. Memòria explicativa del programa de formació i dels objectius.  
3. Pressupost detallat dels cursos o accions per als quals se sol·licita l'ajuda.  
4. Els centres docents d'ensenyament superior de titularitat privada cal que acrediten trobar-se al dia en les obligacions tributàries i davant la Seguretat Social, en les circumstàncies i en la forma de justificació expressades en l?Ordre de 7 de gener de 1991, de la Conselleria d'Economia i Hisenda (DOGV núm. 1.477, 05.02.91).  
Article quart  
1. La quantia de les ajudes es determinarà en la resolució de concessió, fins a un màxim del 80 per cent del pressupost de la despesa del programa que s'aprovarà, d'acord amb els criteris de preferència següents:  
1. 1 Caràcter dels cursos de perfeccionament.  
1.2 Referència als sectors d'interès preferent a la Comunitat Valenciana, o a figures de qualitat que garantisquen la millora del sector agroalimentari.  
1.3 Importància agroalimentària manifesta i suport de les actuacions per part dels operadors sectorials.  
1.4 Repercussió directa en l?evolució favorable del sector.  
2. També dependrà la quantia de les ajudes del total sol·licitat pel que fa a l?import global màxim que se'n destina, raó per la qual les sol·licituds es resoldran en el termini de tres mesos comptadors des de l'acabament del termini assenyalat per a la presentació.  
3. Es consideraran denegades les sol·licituds sobre les quals no hi haja resolució expressa dins aquest termini.  
Article cinquè  
Les subvencions s'atorgaran mitjançant resolució del Conseller d'Agricultura i Pesca, a proposta del Director General d'innovació i Promoció Agrària, la qual expressarà la quantia de les ajudes, el calendari de pagaments, si escau, i qualssevol condicions particulars que es consideren necessàries imposar a fi de garantir el compliment dels objectius d'aquest regim d'ajudes.  
Article sisè  
Els pagaments parcials o totals de les ajudes es faran després de la justificació i certificació de la realització i finalització de les activitats a les quals s'ha donat suport, i si escau, d'acord al calendari fixat en la resolució de concessió.  
Article setè  
1. L'incompliment pel beneficiari de les condicions assenyalades en aquesta ordre, o de les particulars que s'imposen en la Resolució de concessió, determinarà la pèrdua total de les ajudes i la devolució de les quantitats ja percebudes, incrementades amb els interessos legals, sense perjudici de la resta de responsabilitats en les quals s'hauria pogut incórrer.  
2. A aquest efecte, la Direcció General d'Innovació i Promoció Agrària durà endavant les comprovacions i inspeccions necessàries, i serà obligació del beneficiari de les ajudes facilitar-li immediatament la informació que li demane.  
Article vuitè  
Les ajudes regulades en aquesta ordre es finançaran a càrrec del programa 542.20, línia 4,01/93, dels pressuposts per a l'exercici de 1993, i s'hi destinarà un import global màxim de 5.000.000 de pessetes.  
DISPOSICIO TRANSITORIA  
Les sol·licituds d'ajudes presentades abans de l?entrada en vigor d'aquesta Ordre seran tramitades.  
DISPOSICIONS FINALS  
Primera  
Es 'faculta el Director general d'Innovació i Promoció Agrària perquè dicte les disposicions necessàries per al desplegament i l'aplicació del que es disposa en aquesta ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 1 de juny de 1993  
El Conseller d'Agricultura i Pesca,   
LLUIS FONT DE MORA I MONTESINOS


Còpia Permalink ELI